አፍሪካውያን ተንከባካቢ ለሌላቸው ህጻናትና አረጋውያን ትኩረት ሰጥተው ሊሰሩ እንደሚገባ ቀዳማዊት እመቤት ዝናሽ ታያቸው ገለጹ
አፍሪካውያን ተንከባካቢ ለሌላቸው ህጻናትና አረጋውያን ትኩረት ሰጥተው ሊሰሩ እንደሚገባ ቀዳማዊት እመቤት ወይዘሮ ዝናሽ ታያቸው ገለጹ፡፡የአፍሪካ ቀዳማዊት እመቤቶች ጉባኤ እየተካሄደ ነው።በጉባኤው ላይ ንግግር ያደረጉት ቀዳማዊት እመቤቷ አፍሪካውያን ተጋላጭ ለሆኑ ዜጎች ትኩረት በመስጠት ሊሰሩ ይገባል ብለዋል።ቀዳማዊት እመቤቷ በአፍሪካ በአሁኑ ወቅት በየአካባቢው ረዳት ያጡ ህጻናትና አረጋውያንን መኖራቸውን ጠቅሰው፥ የእነዚህን ችግር ለመፍታት የእናትነት ፍቅር በመሥጠት ልንደርስላቸው ይገባልም ነው ያሉት።አመቱም የፍቅርና የመሥጠት አመት ሆኖ እንዲጠናቀቅ ምኞታቸው መሆኑንም ገልጸዋል።አሁን ላይም በኢትዮጵያ ለአካል ጉዳተኞች፣ ረዳት ለሌላቸው አረጋውያንና ህጻናት የተለያየ ድጋፍ እየተደረገ መሆኑን ተናግረዋል።ከዚህ ባለፈም በኢትዮጵያ 22 ትምህርት ቤቶችን ለመገንባት መታቀዱን ጠቁመው፥ እስካሁን የ15ቱ ግንባታ መጀመሩንም ነው የተናገሩት።የቀዳማዊት እመቤቶች ጉባኤ አፍሪካን ለመለወጥ በተለይ ተጋላጭ ለሆኑ ዜጎች ትኩረት መሥጠት በሚል መሪ ቃል ነው እየተካሄደ ያለው። (ኤፍ.ቢ.ሲ)